Държавен вестник, бр. 13, 2003 г., стр. 5

Б Р О Й  13
Д Ъ Р Ж А В Е Н   В Е С Т Н И К
С Т Р .  5
(4) Членът на кооперацията избира начина
на ползване на своите земеделски земи, като ги:
1. отдава под аренда или под наем на коопе-
рацията или на други физически или юридичес-
ки лица;
2. обработва самостоятелно и ползва произ-
водствени услуги от кооперацията или други
сдружения и физически лица;
3. предоставя за съвместно обработване на
кооперацията с писмен договор, който не под-
лежи на нотариална заверка и вписване. Коопе-
рацията може да предоставя земя за обработва-
не на трети лица по общия ред.
(5) Дяловата вноска на кооператора не под-
лежи на запор и принудително изпълнение за
негови задължения.
(6) Членовете на кооперацията могат да є
предоставят средства под формата на заем,
който не се отразява на дяловите вноски.
(7) Размерът на лихвите по заемите по ал. 6 се
определя от общото събрание на кооперацията.”
§ 25. В чл. 32, ал. 2 думите “имуществените
си дялове” се заменят с “дяловите си вноски”.
§ 26. В чл. 33, ал. 3, изречение второ накрая
се добавя “и за други цели, свързани с дейност-
та на кооперацията”.
§ 27. В чл. 34 се правят следните допълнения:
1. В ал. 1, изречение първо накрая се добавя
“и фонд “Инвестиции”.
2. Създава се ал. 4:
“(4) Размерът на фонд “Инвестиции” не може
да бъде по-малък от 10 на сто от размера на
дяловия капитал. Конкретният размер и начи-
ните за формирането му се определят от общо-
то събрание.”
§ 28. В чл. 36, ал. 2 думите “на Министерския
съвет” се заменят с “приет от общото събрание”.
§ 29. В чл. 38 след думата “разделила” се
добавя “или отделила”.
§ 30. Член 45 се изменя така:
“Връщане на вноските
Чл. 45. Ликвидаторите изплащат на коопе-
раторите дяловите, допълнителните и целеви-
те вноски, направени по чл. 31, ал. 3, и предос-
тавените средства по чл. 31, ал. 6, включително
лихвите, които се връщат на кооператорите след
изпълнение на останалите задължения.”
§ 31. В чл. 47, ал. 3 се създава изречение второ:
“В същия срок ликвидаторите предават архива на
заличената кооперация на кооперативния съюз,
в който тя членува, с изключение на архива, кой-
то подлежи на предаване в държавния архив.”
§ 32. В чл. 49 думите “чл. 15, ал. 3, т. 2 и 3” се
заменят с “чл. 15, ал. 4, т. 2, 2а и 3”.
§ 33. В чл. 53, ал. 1 накрая се добавя “или
еднолично акционерно дружество”.
§ 34. В чл. 54 се правят следните изменения
и допълнения:
1. В ал. 1 след думата “отраслови” се добавя
“национални”.
2. В ал. 2 думата “три” се заменя със “седем”.
§ 35. В чл. 55 се правят следните изменения
и допълнения:
1. Досегашният текст става ал. 1.
2. Създава се ал. 2:
“(2) Кооперациите и кооперативните съюзи
са длъжни да изпълняват решенията на органи-
те на кооперативните съюзи, в които членуват.”
§ 36. В чл. 56 се правят следните изменения
и допълнения:
1. Алинея 1 се изменя така:
“(1) Органи на кооперативния съюз са: об-
щото събрание, управителният съвет, предсе-
дателят и контролният съвет. Членовете на
управителния съвет, председателят и членове-
те на контролния съвет се избират от общото
събрание за срок 4 години.”
2. Алинея 3 се изменя така:
“(3) Общото събрание на кооперативните
съюзи се състои от пълномощници, избрани от
общите събрания на неговите членове при ус-
ловия и по ред, определени в устава му.”
3. Създават се ал. 4 и 5:
“(4) Общото събрание може да упълномо-
щава управителния съвет да изпълнява опреде-
лени негови правомощия, с изключение на пра-
вомощията по чл. 15, ал. 4, т. 1, 2, 2а и 16.
(5) Общото събрание на националните съю-
зи се свиква веднъж на 4 години.”
§ 37. В чл. 57, ал. 2, изречение второ думите
“членуващите в тях кооперации” се заменят с
“членовете на съюза”.
§ 38. В чл. 63 се правят следните изменения
и допълнения:
1. Досегашният текст става ал. 1 и в нея ду-
мите “към кооперативните съюзи” се заменят
с “към националните кооперативни съюзи”.
2. Създава се ал. 2:
“(2) При осъществяване на контролна дей-
ност по ал. 1 се прилага глава четвърта “Иму-
ществена отговорност и мерки за отстраняване
на нарушенията” от Закона за Държавния вът-
решен финансов контрол.”
Преходни и заключителни разпоредби
§ 39. (1) Възстановява се правото на собстве-
ност върху одържавено или иззето по отменени
нормативни актове имущество на кооперации и
кооперативни съюзи, възстановили дейността си,
ако до деня на влизане в сила на този закон това
имущество е държавна или общинска собственост.
Тази разпоредба не се прилага за висящите про-
изводства по § 1 от допълнителната разпоредба.
(2) Налице е правоприемство на кооператив-
ните съюзи, които са съществували към 1959 г.
и които от 1960 г. са възстановили дейността си.
§ 40. В срок една година от влизането в сила
на този закон кооперациите и кооперативните
съюзи са длъжни да съобразят уставите си с
неговите разпоредби.
§ 41. В § 5 от преходните и заключителните
разпоредби ал. 1, 2 и 3 се отменят, а висящите
производства по тези алинеи се прекратяват.
§ 42. Мандатът на членовете на управителни-
те и контролните съвети, когато не е изтекъл, не
се прекратява с влизането в сила на този закон.
Законът е приет от ХХХIХ Народно събра-
ние на 29 януари 2003 г. и е подпечатан с офици-
алния печат на Народното събрание.
Председател на Народното събрание:
Огнян Герджиков
8083